31998D0021
L 008/18
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕШЕНИЕ НА СЪВЕТА
от 19 декември 1997 година
за изменение на Решение 83/653/ЕИО за разпределение на възможностите за улов на херинга в Северно море от 1 януари 1984 година
(98/21/ЕО)
СЪВЕТЪТ НА ЕВРОПЕЙСКИЯ СЪЮЗ,
като взе предвид Договора за създаване на Европейската общност,
като взе предвид Регламент (ЕИО) № 3760/92 на Съвета от 20 декември 1992 г. за установяване на система на Общността за рибарството и аквакултурите (1), и по-специално член 8, параграф 4, ii) от него,
като взе предвид предложението от Комисията,
като има предвид, че Решение 83/653/ЕИО (2) постановява метода на разпределение на възможностите за улов на херинга в Северно море с позоваване на дяла от ТАС (общ допустим улов), наличен за Общността, както е установен преди присъединяването на Австрия, Швеция и Финландия;
като има предвид, че Акта за присъединяване от 1994 г. определя дела за херинга от Северно море, разпределен на Швеция като процент от ТАС за този запас, наличен за разширената Общност;
като има предвид, че е подходящо да се измени Решение 83/653/ЕИО, за да се предвиди по-специално разширената общност и да се включи Швеция в разпределението,
ПРИЕ НАСТОЯЩОТО РЕШЕНИЕ:
Член 1
Приложението към Решение № 83/653/ЕИО се заменя с приложението към настоящото решение.
Член 2
Адресати на настоящото решение са държавите-членки.
Съставено в Брюксел на 19 декември 1997 година.